વિશ્વરૂપનું મોસાળ અસુરકુળમાં હતું, આથી એકવાર અસુરો વિશ્વરૂપ પાસે આવ્યા અને બોલ્યા, ‘હે બ્રહ્મદેવ! યજ્ઞામાં તમે અમે આહુતિ આપો.’ વિશ્વરૂપ તો બ્રહ્મદૃષ્ટિ રાખનારા પવિત્ર બ્રાહ્મણ હતા તેઓ રાક્ષસોમાં પણ ઈશ્વરના દર્શન કરતા હતા. વિશ્વરૂપ જીવમાત્રામાં ભેદ નહોતા રાખતા તેમને અભેદભાવ સિદ્ધ થયો હતો. વિશ્વરૂપના રાક્ષસો પ્રત્યેના પ્રતિભાવને કારણે ઈન્દ્રને ચિંતા થઈ. આ ચિંતાથી ગ્રસિત થઈ તેણે એક દિવસ વિશ્વરૂપના ત્રણેય મસ્તક કાપી નાંખ્યા અને ઈન્દ્રના હાથે વિશ્વરૂપનું મૃત્યુ નિપજ્યું. ઈન્દ્રએ વિશ્વરૂપને હણ્યો તો ખરો પણ વિશ્વરૂપ બ્રાહ્મણ હતો આથી ઈન્દ્રદેવને પણ બ્રહ્મહત્યાનું પાપ લાગ્યું. ઈન્દ્રએ આ બ્રહ્મહત્યાના પાપને પૃથ્વી, જળ, વૃક્ષ અને સ્ત્રી એમ ચાર ભાગમાં વિભાજીત કરી નાખ્યું.